આમ તો ૧૬મી લોકસભાની મુદત મે, ર૦૧૯માં પૂરી થાય છે, પરંતુ મોદી એ ચૂંટણી વહેલી કરાવે તેના માટે ઘણાં કારણો પણ છે. છેલ્લા કેટલાક મહિનાઓથી તેના સંકેતો મળી રહ્યા છે. તેમાં પણ ગુજરાતની ચૂંટણીનાં પરિણામોથી એ સ્પષ્ટ થયું છે કે વિપક્ષ તરીકે કૉંગ્રેસે પગ પહોળા કરવા માંડ્યા છે. તેમ છતાં મોદી અને અમિત શાહ ચૂંટણી અંગે શું યોજના બનાવતા હશે એ કહી શકાય તેમ નથી, પરંતુ એપ્રિલ-મે, ર૦૧૯ સુધી રાહ જોવા કરતાં ર૦૧૮ના અંતભાગમાં ચૂંટણીઓ યોજવા અંગેનો ગણગણાટ સંભળાઈ રહ્યો છે. મોદીના ર૦૧૪ની ચૂંટણી પ્રચારમાં સક્રિય રહેલા રાજેશ જૈને એક વેબસાઈટ બનાવી છે, તેમાં તેણે હવે પછીના સો દિવસની અંદર ભાજપ માટે ચૂંટણી યોજી દેવી જરૂરી છે, તેનું કહેવું છે કે હવે આ વર્ષના અંત સુધીમાં સરકાર પાસે આશ્ર્‌ચર્ય સર્જવા જેવી ઘટના દેખાતી નથી. અત્યાર સુધી જે કર્યું છે, એ સફળતા કે સિદ્ધિઓનો લાભ લઈ લેવો જોઈએ. રોજગારી મોરચે રહેલી અધૂરાશ અને ખેડૂતોની હતાશા દૂર કરવાનાં પગલાં અત્યારે કામ લાગશે.